rejauldu/bengali-wikipedia huggingface dataset:
তুমপাক সেওউ, যা চোবান সেওউ নামেও পরিচিত, একটি স্তরিত জলপ্রপাত। এটি পূর্ব জাভার ইন্দোনেশিয়ার লুমাজাং রিজেন্সির প্রোনোজিও উপ-জেলা এবং মালাং রিজেন্সির আমপেলগাডিং উপ-জেলার সীমান্তবর্তী অঞ্চলে অবস্থিত। জলপ্রপাতটির পেছনে ছায়ার মতো বিরাজ করছে সেমেরু—একটি সক্রিয় অগ্নুৎপাত এবং জাভা দ্বীপের সর্বোচ্চ পর্বত। সেমেরু থেকে উৎপন্ন গ্লিদিক নদীই এই জলপ্রপাতের প্রধান জলাধার।  ‘তুমপাক সেওউ’ নামটির অর্থ জাভানি ভাষায় আনুমানিকভাবে “হাজার জলপ্রপাত”। নামটির উৎপত্তি সম্ভবত এই কারণে হয়েছে যে, এটি দেখতে একসঙ্গে অনেকগুলো জলপ্রপাতের মতো মনে হয়, যেগুলো আধা-বৃত্তাকারে বিস্তৃত।  তুমপাক সেওউ একটি জনপ্রিয় পর্যটনস্থল, বিশেষ করে সপ্তাহান্তে এখানে ভিড় বেশি হয়। প্রধান বক্স ক্যানিয়ন অঞ্চলের ভেতরে ও আশপাশে নির্মিত অবকাঠামো দর্শনার্থীদের জন্য প্রবেশপথ কিছুটা সহজ করেছে। তবে ভিতরে ঢোকা কিংবা বের হওয়া এখনও বেশ পরিশ্রমসাধ্য, এবং এতে প্রায় এক ঘণ্টার মতো সময় লাগতে পারে।  তথ্যসূত্র  বহিঃসংযোগ  গুগল ম্যাপে অবস্থান  বিষয়শ্রেণী:স্তরিত জলপ্রপাত বিষয়শ্রেণী:জাভার জলপ্রপাত বিষয়শ্রেণী:গ্লিদিক অববাহিকা বিষয়শ্রেণী:লুমাজাং রিজেন্সি বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মণিপুর ন্যাশনাল কনফারেন্স ছিল ভারতের মণিপুর রাজ্যের একটি রাজনৈতিক দল। এমএনসি গঠিত হয়েছিল ২০০২ সালে যখন মণিপুর রাজ্য কংগ্রেস পার্টিতে বিভক্তি ঘটে। দুটি প্রতিযোগী দল খাঁটি এমএসসিপি হিসাবে স্বীকৃত হওয়ার জন্য লড়াই করেছিল। শেষ পর্যন্ত নির্বাচন কমিশন থকে স্বীকৃতি দেয় । চাওবার নেতৃত্বাধীন গ্রুপই আসল এমএসসিপি। ডব্লিউ নিপামাচা সিং (মণিপুরের প্রাক্তন মুখ্যমন্ত্রী) তারপর তার দলকে 'মণিপুর ন্যাশনাল কনফারেন্স' হিসেবে পুনঃনামকরণ করেন।   নির্বাচন  ২০০২ রাজ্য বিধানসভা নির্বাচনে এমএনসি ধর্মনিরপেক্ষ প্রগতিশীল ফ্রন্টকে সমর্থন করেছিল। নির্বাচনে এমএনসি একটি আসন জিতেছে।   আরজেডি-এর সঙ্গে একীভূত  ২০০৫ সালে এমএনসি আরজেডি এর সাথে একীভূত হয়।   তথ্যসূত্র    আরো পড়ুন     বিষয়শ্রেণী:২০০৫-এ বিলুপ্ত রাজনৈতিক দল বিষয়শ্রেণী:২০০২-এ প্রতিষ্ঠিত রাজনৈতিক দল বিষয়শ্রেণী:মণিপুরের বিলুপ্ত রাজনৈতিক দল
আচিন জেলা () পাকিস্তান সীমান্তে, আফগানিস্তানের দক্ষিণাঞ্চীয় নানগারহার প্রদেশে অবস্থিত একটি জেলা।  এর জনসংখ্যার ১০০% পশতু। আচিন,অন্যতম বৃহত্তর পশতু গোত্র শিনওয়ারী গোত্রের আদীনিবাস।  এটা ১৯৮০ সালে সোভিয়েত দখলদারিত্বের সময় মুজাহিদীনের দুর্গ ছিল। ২০১৫ থেকে এটা আইএসআইএল এর আফগানিস্তান শাখার ঘাঁটি।  এপ্রিল ২০১৭ নানগারহার বিমান হামলার সময়,যুক্তরাষ্ট্র বিমান বাহিনী আচিন জেলায় আইএসআইএস অধিভুক্ত সুড়ঙ্গ লক্ষ্য করে এমওএবি ফেলেছিল এবং বিবরন মতে প্রচুর জঙ্গি হত্যা করেছিল।   অর্থনীতি  আচিনে প্রাথমিক বৈধ শস্য হল গম।অন্য আয়কারী কাজ হল জ্বালানীকাঠ সংগ্রহ ও বিক্রয় এবং শারীরিক শ্রম। জেলাটিতে তামাকও জন্মে।   আফিম ও পপি  ২০০১ সালে, ইউএনডিসিপি আচিনে ১৩০ টি পপি ঊৎপাদনকারী গ্রাম নথিভুক্ত করে,যা একে পূর্ব আফগানিস্তানের সবচেয়ে বড় আফিম উৎপাদনকারী জেলাতে পরিনত করে।   তথ্যসূত্র    বহিঃসংযোগ   আচিন এর মানচিত্র (PDF)  ইউএনওডিসি ২০০৩ আফিম জরিপ (আচিনে পপি চাষের বিস্তারীত ছবি।)  বিষয়শ্রেণী:নঙ্গারহার প্রদেশের জেলা বিষয়শ্রেণী:আফগানিস্তানের জেলা
ভারতের পিপলস গার্ডিয়ান পার্টি (হাই: লোক রক্ষক) অরুণ ভাটিয়া দ্বারা ২০০৯ সালের জানুয়ারিতে প্রতিষ্ঠিত হয়েছিল। ভাটিয়া এর চেয়ারম্যান ও সভাপতি ।   পটভূমি  ২০০৪ সালে ভাটিয়া পুনে থেকে স্বতন্ত্র প্রার্থী হিসেবে সংসদ নির্বাচনে প্রতিদ্বন্দ্বিতা করেন।   মতাদর্শ  পিপলস গার্ডিয়ান পার্টির আদর্শ হল:   প্রতিটি সৎ ভারতীয়কে ভয় থেকে মুক্তি দিন  মাফিয়া শাসন দূর করুন  পুনে থেকে ড্রাইভ পরিবর্তন.  দলটি ভারতের নির্বাচন কমিশন, নয়াদিল্লিতে নিবন্ধিত।   সমর্থন  ২০০৪ সালের নির্বাচনে ভাটিয়া ~৬০,০০০ ভোট পেয়েছিলেন। তিনি বালি মাফিয়ার বিরুদ্ধে দুর্গা শক্তি নাগপালের পদক্ষেপকে সমর্থন করেছিলেন।   তথ্যসূত্র        Ideology  বিষয়শ্রেণী:২০০৯-এ প্রতিষ্ঠিত রাজনৈতিক দল বিষয়শ্রেণী:ভারতের রাজনৈতিক দল
thumb|কে. ভি. আব্দুল খাদের কেভি আব্দুল খাদের ভারতের কমিউনিস্ট পার্টি (মার্কসবাদী) (সিপিএম(এম)) ত্রিশুরের একজন রাজনীতিবিদ এবং গুরুভায়ুর নির্বাচনী এলাকার প্রতিনিধিত্বকারী কেরল বিধানসভার সদস্য।   তিনি কেভি আবু এবং পথুর পুত্র এবং ৬ জুন ১৯৬৪ সালে ব্লাংগাদে জন্মগ্রহণ করেন। তিনি একজন আলোকচিত্রশিল্পী এবং রাজনৈতিক কর্মী।  যৌবনে তিনি বামফ্রন্টের সক্রিয় সদস্য ছিলেন। তিনি ছিলেন ত্রিশুর এবং ডিওয়াইএফআই-এর রাজ্য কমিটির জেলা সভাপতি, রাজ্য কমিটির সদস্য, সিপিআই(এম) এর এলাকা সম্পাদক। তিনি এক দশক ধরে দেশাভিমানির সাংবাদিক ছিলেন এবং কেরল রাজ্য ওয়াকফ বোর্ডের চেয়ারম্যান ছিলেন, কেরালা বিধানসভার অনাবাসী কেরালাইটদের কল্যাণের জন্য কমিটির প্রথম চেয়ারম্যান ছিলেন।  তিনি এখন সিপিআইএম কেরল রাজ্য নিয়ন্ত্রণ কমিশনের সদস্য এবং একজন জেলা সচিবালয়ের সদস্য এবং ত্রিশুর ও কেরালা প্রবাসী সংঘম রাজ্যের সাধারণ সম্পাদক।  তিনি ২০০৬, ২০১১ এবং ২০১৬ সালে কেরালা বিধানসভায় নির্বাচিত হন।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:কেরল বিধানসভার সদস্য ২০১৬-২০২১ বিষয়শ্রেণী:কেরল বিধানসভার সদস্য ২০০৬-২০১১ বিষয়শ্রেণী:মালয়ালী রাজনীতিবিদ
আন্টন সাইলিঙার (; আ-ধ্ব-ব: [ˈtsaɪlɪŋɐ]; জন্ম ২০শে মে, ১৯৪৫) একজন অস্ট্রীয় কোয়ান্টাম পদার্থবিজ্ঞানী যিনি ২০২২ সালে পদার্থবিজ্ঞানে যৌথভাবে ফরাসি পদার্থবিজ্ঞানী আলাঁ আস্পে ও মার্কিন পদার্থবিজ্ঞানী জন ক্লাউজারের সাথে নোবেল পুরস্কার লাভ করেন। "বিজড়িত ফোটনসমূহ নিয়ে পরীক্ষানিরীক্ষার মাধ্যমে বেল অসমতাগুলির লঙ্ঘন প্রদর্শন করা ও কোয়ান্টাম তথ্যবিজ্ঞানের অগ্রপথিকসুলভ গবেষণাকর্মের জন্য" তাঁদেরকে এই পুরস্কার প্রদান করা হয়।  এই তিন গবেষক অভিনব কিছু পরীক্ষার মাধ্যমে বিজড়িত অবস্থায় অবস্থিত কোয়ান্টাম কণাসমূহের বৈজ্ঞানিক অনুসন্ধান ও নিয়ন্ত্রণ করার সম্ভাব্যতা প্রদর্শন করেন। তাদের উদ্ভাবিত পরীক্ষাধর্মী সরঞ্জামগুলি কোয়ান্টাম প্রযুক্তি ক্ষেত্রে নতুন যুগের সূচনা করে। কোয়ান্টাম বিজড়িত অবস্থাতে দুইটি কণা একক একটি সংস্থান বা সমবায় হিসেবে কাজ করে ও এর ভেতরে থেকে একে অপরকে প্রভাবিত করে, যদিও এ সময় তারা পরস্পর থেকে বিশাল দূরত্বে পৃথক অবস্থানে অবস্থান করতে পারে। তাঁরা একে অপরের চেয়ে স্বাধীনভাবে কাজ করে কোয়ান্টাম বিজড়ন নামের ঘটনাটির উপর বৈজ্ঞানিক অনুসন্ধানকার্য পরিচালনা করেন ও এটি প্রদর্শনের জন্য নতুন নতুন পরীক্ষার সৃষ্টি করেন। সামষ্টিকভাবে তাদের গবেষণাকর্মগুলি আমাদের কাছে নতুন এক বিশ্বের দ্বার উন্মোচন করেছে এবং আমরা পরিমাপ নিয়ে কীভাবে চিন্তা করি, তার ভিত্তি নড়িয়ে দিয়েছে। একই সাথে তাদের গবেষণাকর্মগুলির ফলাফল কোয়ান্টাম তথ্যবিজ্ঞান ক্ষেত্রটিতে ব্যাপক অবদান রেখেছে এবং কোয়ান্টাম তথ্যের উপর ভিত্তি করে নতুন প্রযুক্তির পথ করে দিয়েছে। কোয়ান্টাম তথ্যবিজ্ঞান হল সেই বৈজ্ঞানিক ক্ষেত্র যেখানে পরিগণন (কম্পিউটিং), যোগাযোগ ও তথ্যগুপ্তিবিদ্যা বা গুপ্তলিখনবিদ্যা (ক্রিপ্টোগ্রাফি) ক্ষেত্রগুলিতে নাটকীয় অগ্রগতি অর্জনের উদ্দেশ্যে কোয়ান্টামীয় মূলনীতিগুলিকে ব্যবহার করে ব্যবহারিক যন্ত্রপাতি ও কৌশল সৃষ্টির প্রতিযোগিতা চলমান আছে। আস্পে, ক্লাউজার ও সাইলিঙারের গবেষণাকর্মগুলি ব্যবহারিক ক্ষেত্রে প্রয়োগযোগ্য এমন সব তাত্ত্বিক পদ্ধতি ও এমন সব নিষ্পত্তিকারী পরীক্ষাভিত্তিক পরিমাপ প্রদান করেছে, যেগুলি চিরায়ত বিশ্ব ও কোয়ান্টাম বিশ্বের মধ্যে বিদ্যমান পার্থক্যকে আরও সুস্পষ্ট করেছে। এগুলি দেখিয়েছে যে কোয়ান্টাম বস্তুগুলি বিজড়নের মাধ্যমে এমন উপায়ে একে অপরের সম্পর্কিত যে ব্যাপারটি চিরায়ত বস্তুতে অসম্ভব। তাদের কাজ কোয়ান্টাম পরিগণন ও কোয়ান্টাম যোগাযোগের মৌলিক ভিত্তি গঠন করেছে।   তথ্যসূত্র   বিষয়শ্রেণী:অস্ট্রীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:মিউনিখ কারিগরি বিশ্ববিদ্যালয়ের শিক্ষক বিষয়শ্রেণী:ভিয়েনা বিশ্ববিদ্যালয়ের শিক্ষক বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:হামবোল্ড বিশ্ববিদ্যালয়ের শিক্ষক বিষয়শ্রেণী:মের্টন কলেজ, অক্সফোর্ডের সভ্য বিষয়শ্রেণী:সার্বিয়ান একাডেমি অব সায়েন্সেস অ্যান্ড আর্টসের সদস্য বিষয়শ্রেণী:অস্ট্রিয়ান একাডেমি অব সায়েন্সেসের সদস্য বিষয়শ্রেণী:পদার্থবিজ্ঞানে ওল্ফ পুরস্কার বিজয়ী বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:ইউরোপিয়ান একাডেমি অব সায়েন্সেস অ্যান্ড আর্টসের সদস্য বিষয়শ্রেণী:ন্যাশনাল একাডেমি অব সায়েন্সেসের বিদেশী সহযোগী বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:চাইনিজ একাডেমি অব সায়েন্সেসের বিদেশী সদস্য বিষয়শ্রেণী:অস্ট্রীয় নোবেল বিজয়ী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
ন্যাশনাল প্রেস সেন্টার জানুয়ারী ২০০১ সালে বলেছিল যে, উজবেক ভাষা বা রাশিয়ান ভাষায় সে বছর ৫০৭ সংবাদপত্র এবং ১৫৭ ম্যাগাজিন প্রকাশিত হয়।   নীচে উজবেকিস্তানে প্রকাশিত সংবাদপত্রের একটি তালিকা দেয়া হলো। BBC Uzbekistan media   খলক সোজি - উজবেক ভাষার সংবাদপত্র  নারোদনয়ে স্লোভো - রাশিয়ান ভাষার সংবাদপত্র  নভোস্টি উজবেকিস্তান - রাশিয়ান ভাষার সংবাদপত্র  প্রভদা ভোস্টোকা - রাশিয়ান ভাষার সংবাদপত্র  সমরকান্দ - সাপ্তাহিক পত্রিকা   জারকালো XXI - রাশিয়ান ভাষার সংবাদপত্র    তথ্যসূত্র   বিষয়শ্রেণী:দেশ অনুযায়ী সংবাদপত্রের তালিকা *
local mHatnote = require('Module:Hatnote') local mHatlist = require('Module:Hatnote list') local mArguments --initialize lazily local mTableTools = require('Module:TableTools') local checkType = require('libraryUtil').checkType local p = {}  function p.aboutDistinguish (frame) 	mArguments = require('Module:Arguments') 	local args = mArguments.getArgs(frame) 	return p._aboutDistinguish(args) end  function p.aboutDistinguishText (frame) 	mArguments = require('Module:Arguments') 	local args = mArguments.getArgs(frame) 	return p._aboutDistinguish(args, {formatted = false}) end  function p._aboutDistinguish(args, options) 	-- Type checks and defaults 	checkType('_aboutDistinguish', 1, args, 'table') 	if not args[1] then 		return mHatnote.makeWikitextError( 			'no about topic supplied', 			'Template:About-distinguish', 			args.category 		) 	end 	if not args[2] then 		return mHatnote.makeWikitextError( 			'no page to be distinguished supplied', 			'Template:About-distinguish', 			args.category 		) 	end 	checkType('_aboutDistinguish', 2, options, 'table', true) 	options = options or {} 	local defaultOptions = { 		defaultPageType = 'page', 		namespace = mw.title.getCurrentTitle().namespace, 		pageTypesByNamespace = { 			[0] = 'article', 			[14] = 'category' 		}, 		sectionString = 'section', 		formatted = true 	} 	for k, v in pairs(defaultOptions) do 		if options[k] == nil then options[k] = v end 	end  	-- Set pieces of initial "about" string 	local pageType = (args.section and options.sectionString) or 		options.pageTypesByNamespace[options.namespace] or 		options.defaultPageType 	args = mTableTools.compressSparseArray(args) 	local about = table.remove(args, 1)  	--Assemble everything together and return 	local text = string.format( 		'This %s is about %s and is not to be confused with %s.', 		pageType, 		about, 		mHatlist.orList(args, options.formatted) 	) 	return mHatnote._hatnote(text) end  return p
দিমিত্রি পেদ্রোভ (রাশিয়ান: Дмитрий Петров ; জন্ম ৪ জানুয়ারি ১৯৮২) একজন রুশ স্প্রিন্টার, যিনি ৪০০ মিটারে বিশেষজ্ঞ।  মস্কোতে ২০০৬ আইএএএফ ওয়ার্ল্ড ইনডোর চ্যাম্পিয়নশিপে তিনি ৪০০ মিটারে ষষ্ঠ স্থান অর্জন করেন এবং ৪ x ৪০০ মিটার রিলেতে ব্রোঞ্জ পদক জিতেছিলেন।  ৪০০ মিটারের বেশি তার ব্যক্তিগত সেরা সময় হল ৪৬.৩৮ সেকেন্ড, মে ২০০১ সালে ক্রাসনোদরে অর্জিত।   বহিঃসংযোগ   বিষয়শ্রেণী:রুশ পুরুষ স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:বিশ্ব অ্যাথলেটিক্স ইনডোর চ্যাম্পিয়নশিপ পদক বিজয়ী বিষয়শ্রেণী:বিশ্ব অ্যাথলেটিক্স ইনডোর চ্যাম্পিয়নশিপে পদক বিজয়ী
থাম্ব|জুবাইল থাম্ব|জেইতা গুহা জুবাইল, যা বাইবলস নামেও পরিচিত, শহরটিকে বিশ্বের প্রাচীনতম শহর বলা হয়। থাম্ব|ইব্রাহীম নদী থাম্ব|পুরান চক থাম্ব|করতবা থাম্ব|ফারয়া   জুবাইলের ইতিহাস  থাম্ব|জুবাইল জুবাইল লেবাননে অবস্থিত একটি শহর। ইউনানীরা একে বাইব্লোস বলে। বাইব্লোস শব্দটি বাইবেলে জেবাল নামে আবির্ভূত হয়েছে। জেবাল মানে পাহাড়।  ইউনানী ভাষায় "বই" শব্দটি (বাইবেল) এই শহরের নাম থেকে এসেছে।  থাম্ব|জুবাইল   আকর্ষণীয় স্থান  থাম্ব|জুবাইল জুবাইলে অনেক আকর্ষণীয় জায়গা আছে। সবচেয়ে গুরুত্বপূর্ণ হল পুরান চক, করতবা, ফারয়া, নহরে ইব্রাহীম, জেইতা গুহা এবং জুবাইল মোম জাদুঘর। পুরান চক হল এমন একটি জায়গা যেখানে আপনি সব কিছু পুরানো এবং সস্তা দামে পাবেন। করতবা হল জুবাইলের একটি গ্রাম, করতবা মানে ভাল, নিরাময়কারী এবং ভারসাম্যপূর্ণ আবহাওয়া। শীতকালে ফারয়ায় একটি ঠান্ডা জলবায়ু এবং তুষারপাত হয়, ফারয়া মানে "ফল-সবজির দেশ"। নহরে ইব্রাহীম একটি ছোট নদী যার অপর নাম আদোনিস নদী, আদোনিস মানে "প্রেমের ঈশ্বর"।  সবচেয়ে সুন্দর স্থান দেখার জন্য জেইতা গুহা। জুবাইল মোম জাদুঘর ঐতিহাসিক মানুষ এবং পুরানো সবকিছু উপস্থাপন করে।   আরও পড়া  Je m'appelle Byblos, Jean-Pierre Thiollet, H & D, 2005।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বাইব্লোস জেলার জনবহুল স্থান বিষয়শ্রেণী:লেবাননের খ্রিস্টান শহর বিষয়শ্রেণী:লেবাননের জনবহুল উপকূলীয় স্থান বিষয়শ্রেণী:লেবাননের ভূমধ্যসাগরীয় বন্দর শহর ও নগর বিষয়শ্রেণী:লেবাননের প্রত্নতাত্ত্বিক স্থান বিষয়শ্রেণী:লেবাননের বিশ্ব ঐতিহ্যবাহী স্থান বিষয়শ্রেণী:খ্রিস্টপূর্ব ৫ম সহস্রাব্দে প্রতিষ্ঠিত জনবহুল স্থান বিষয়শ্রেণী:খ্রিস্টপূর্ব ৫ম সহস্রাব্দে প্রতিষ্ঠিত বিষয়শ্রেণী:লেবাননের দর্শনীয় স্থান বিষয়শ্রেণী:প্রাক্তন রাজ্য বিষয়শ্রেণী:ইয়ারমুকিয়ান সংস্কৃতি
ড.কালিকারঞ্জন কানুনগো ()( জুলাই ১৮৯৫ - ২৯ এপ্রিল ১৯৭২) ছিলেন  ভারতীয় উপমহাদেশের একজন প্রখ্যাত ইতিহাসবিদ,   গবেষক ও অধ্যাপক। ভারতের মধ্যযুগের গুরুত্বপূর্ণ ঘটনা হিসাবে হিন্দু ও মুসলমানের মধ্যে সামাজিক বিশ্লেষণের চিত্রণে এবং গবেষণার কাজে ধর্ম ও বর্ণগত গোষ্ঠী মানুষের মধ্যে অধিকতর সমঝোতার নানা বিষয় উপস্থাপনে বিশেষ কাজ করেছেন।১৯৬৭ খ্রিস্টাব্দে পশ্চিমবঙ্গ সরকার রাজস্থান কাহিনী গ্রন্থটির জন্য তাকে রবীন্দ্র পুরস্কার প্রদান করে।  জন্ম ও প্রারম্ভিক জীবন কালিকারঞ্জন কানুনগোর জন্ম  ব্রিটিশ ভারতের অবিভক্ত বাংলার অধুনা বাংলাদেশের চট্টগ্রাম জেলার বোয়ালখালির কানুনগোপাড়ার এক জমিদার পরিবারে। পিতা রাজমণি কানুনগো। বাল্যকালেই তিনি পিতৃহারা হন। ১৯১৫ খ্রিস্টাব্দে তিনি রাজশাহী কলেজ থেকে  স্নাতক হন। ১৯১৭ খ্রিস্টাব্দের কলকাতা বিশ্ববিদ্যালয় থেকে ইতিহাসে  স্নাতকোত্তর ডিগ্রি লাভ করেন। পরের বছর তিনি আইন পরীক্ষা পাশ করেন। তিনি  যদুনাথ সরকারের অধীনে গবেষণা করে ‘শেরশাহ অ্যান্ড হিজ টাইমস’ শীর্ষক গবেষণা পত্রের জন্য  কলকাতা বিশ্ববিদ্যালয়ের  পি এইচ ডি ডিগ্রী লাভ করেন।   কর্মজীবন দিল্লির রামযশ কলেজে ইতিহাসের অধ্যাপক হিসাবে কর্মজীবন শুরু করেন কালিকারঞ্জন। এরপর ১৯২৩ খ্রিস্টাব্দ হতে তিন বৎসর তিনি  লখনউ বিশ্ববিদ্যালয়ের সহকারী অধ্যাপক হিসাবে কাজ করেন। এখানে শিক্ষকতা করার সময়েই তিনি জাঠদের নিয়ে গবেষণার নিমিত্ত রাজস্থান সংলগ্ন রাজপুত অধ্যুষিত এলাকার নানা গ্রামে ভ্রমণ করেন এবং অত্যন্ত পরিশ্রমসাধ্য জরিপের কাজ সম্পন্ন করেন। এই সময়ের দিল্লি ও সংলগ্ন স্থানের মহাফেজখানায় সংরক্ষিত সরকার দলিলপত্র ব্যবহার করে রচনা করেন- হিস্ট্রি অব দ্য বেরোনিয়াল হাউস অব দিল্লি। ১৯২৭ খ্রিস্টাব্দে অধ্যাপক কানুনগো  ঢাকা বিশ্ববিদ্যালয়ে রীডার পদে যোগ দিয়ে ১৯৩৭ খ্রিস্টাব্দে অধ্যাপক ও শেষে ১৯৪৮ খ্রিস্টাব্দ পর্যন্ত প্রধান অধ্যাপক পদে অধিষ্ঠিত থাকেন। পুনরায় লখনউ বিশ্ববিদ্যালয়ে যোগ দিয়ে ১৯৫৫ খ্রিস্টাব্দে অবসর গ্রহণ করেন। অধ্যাপনার সাথে সাথে গবেষণার কাজে লিপ্ত ছিলেন। তার গবেষণার প্রধান ক্ষেত্র ছিল ভারতীয় উপমহাদেশের মধ্যযুগের ইতিহাস। তিনি ফরাসি ও উর্দু ছাড়াও হিন্দি, আওধীসহ বেশ কিছু স্থানীয় ভাষা দক্ষ ছিলেন। তাই মুসলমান শাসক, রাজপুত ও মারাঠাদের নানা বিষয়ের তথ্য সংগ্রহ তার পক্ষে সহজসাধ্য হয়েছে। তার রচিত 'স্টাডিজ ইন রাজপুত হিস্ট্রি' এবং 'রাজস্থান কাহিনী' গ্রন্থদুটিতে রাজপুত সম্পর্কে আর্কষণীয় তথ্য সন্নিবেশিত হয়েছে।   গ্রন্থসমূহ   সম্মাননা অধ্যাপক কালিকারঞ্জন কানুনগো ইতিহাস চর্চার জন্য বিভিন্ন সময়ে নানা পুরস্কার ও সম্মাননায় ভূষিত হয়েছেন। ১৯৪০ খ্রিস্টাব্দে বঙ্গীয় সাহিত্য পরিষদ তাকে রামপ্রাণ গুপ্ত স্মৃতি স্বর্ণ পদক প্রদান করে। ১৯৬৭ খ্রিস্টাব্দে রাজস্থান কাহিনী গ্রন্থটির জন্য  পশ্চিমবঙ্গ সরকারের বাংলা সাহিত্যের সর্বোচ্চ রবীন্দ্র পুরস্কার লাভ করেন।    জীবনাবসান অধ্যাপক কালিকারঞ্জন কানুনগো ১৯৭২ খ্রিস্টাব্দের ২৯ এপ্রিল তার লখনউ-এর বাসভবনে প্রয়াত হন।  তার মৃত্যুর পর তার ভ্রাতুস্পুত্র সুনীতিভূষণ কানুনগো কালিকারঞ্জনের জীবন ও কর্মের উপর রচনা করেন "কালিকারঞ্জন কানুনগো: জীবন ও কর্ম '' শীর্ষক এক গ্রন্থ।<ref>   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:চট্টগ্রাম জেলার ব্যক্তি বিষয়শ্রেণী:পূর্ববঙ্গে জন্ম বিষয়শ্রেণী: কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী: বাঙালি ইতিহাসবিদ বিষয়শ্রেণী:রবীন্দ্র পুরস্কার বিজয়ী বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:দক্ষিণ এশিয়ার ইতিহাসবিদ বিষয়শ্রেণী:১৯শ শতাব্দীর ভারতীয় ইতিহাসবিদ
গহের আলী (জন্ম-১৯০২ খ্রিষ্টাব্দ), রাজশাহী নওগাঁ মহাসড়কের মহাদেবপুর উপজেলার বলিহার সেতু থেকে খোর্দ্দ নারায়ণপুর সেতু পর্যন্ত দুই কিলোমিটার সড়কের দুই ধারে তিনি ১২০০০ তালের চারা লাগিয়েছিলেন। এর জন্য তিনি ২০০৯ সালে জাতীয় পরিবেশ পদক লাভ করেন।   জন্ম ও পারিবারিক পরিচিতি  গহের আলী ১৯০২ সালে জন্মগ্রহণ করেন। নওগাঁ জেলার মহাদেবপুর উপজেলার শিকারপুর নামক গ্রামে তিনি বসবাস করতেন। তার দুইজন ছেলে এবং দুই মেয়ে রয়েছে।  তালের সাম্রাজ্য নওগাঁ জেলার মহাদেবপুর উপজেলার শিকারপুর গ্রামের নিরীহ গরীব গহের আলী তার জীবন ও সংসার চালাতে সারা দিন অন্যের দ্বারে দ্বারে ভিক্ষা করতেন। ভিক্ষার পাশাপাশি বাড়ী বাড়ী থেকে তালের আঁটি চেয়ে নিতেন। সারাদিন পরিশ্রমের পর সে আটি গুলি নিয়ে এসে রাজশাহী-নওগাঁর মহাসড়কের বেইলী ব্রীজ (বলিহার সেতু) থেকে উত্তর দিকে খোর্দ্দ নারায়নপুর ব্রীজ পর্যন্ত ২ কি.মি. রাস্তার দুই পার্শ্বে এবং সরকারী শাখা রাস্তার দুইধারে এবং সরকারী স্কুল ঈদগাহ ইত্যাদি স্থানে পুতে রাখতেন। গাছ গজিয়ে উঠার পর দিনের পরিশ্রম শেষে এসে পানি দিতেন, রক্ষনাবেক্ষন ও পরিচর্যা করতেন। বিগত ২৪ বছর ধরে ভিক্ষার পাশাপাশি এটায় তার ছিল নিত্য দিনের কর্মসুচী। এর ফলে গজে উঠা গাছ গুলি ইতিমধ্যেই বড় হয়ে উঠে ৩০/৪০ ফুট পর্যন্ত লম্বা তাল গাছে ভরে গেছে ওই অংশের রাস্তার দুই ধার। তিনি প্রায় ১৮ হাজারেরও বেশি তালগাছ লাগিয়েছেন।  পুরস্কার ও সম্মাননা গহের আলীর এমন কর্মকাণ্ডে সাদা মনের মানুষের জন্য ইয়াছিন আলী নামের এক ব্যক্তি এটিএন বাংলায় আবেদন করলে এটিএন বাংলার নিউজ অপারেশান মুন্নী সাহা ও নওগাঁ প্রতিনিধি রায়হান আলম সাথে নিয়ে একটি প্রতিবেদন প্রচার করলে সরকার সহ সকলের দৃষ্টি পড়ে তার মহান কর্মকাণ্ডের দিকে। পরে তার কর্মকাণ্ড ম্যাগাজিন অনুষ্ঠান ইত্যাদিতে ও দেখান হয়। সেখান থেকে ২ লাখ টাকা ও ক্রেষ্ট পান। পরিবারে তার স্বচ্ছলতা ফিরিয়ে আসে। তালবোরু গহের আলী ভিক্ষাবৃত্তির পাশাপাশি নিরবে এক মহান কর্মকাণ্ডে নিজেকে নিয়োগ করলেও চান নি তার স্বীকৃতি। কিন্তু এ গুনীজনকে তার যথাযথ সম্মান দিতে সরকার তাকে প্রদান করেন (২ ভরি স্বর্ণের) পরিবেশ পদক ২০০৯ ও ২৫ হাজার টাকা।  মৃত্যু ২০১০ সালের ২৭ ডিসেম্বর বার্ধক্য জনিত কারণে মৃত্যুবরণ করেন।  তথ্যসূত্র  বিষয়শ্রেণী:২০১০-এ মৃত্যু বিষয়শ্রেণী:১৯০২-এ জন্ম বিষয়শ্রেণী:নওগাঁ জেলার ব্যক্তি
আফ্রা নদী বাংলাদেশের দক্ষিণ-পশ্চিমাঞ্চলের নড়াইল জেলা ও যশোর জেলায় অবস্থিত অন্যতম নদী। নদীটির দৈর্ঘ্য ৩০ কিলোমিটার, গড় প্রস্থ ৫০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আফ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫।   প্রবাহ  আফ্রা নদীটি নড়াইল জেলার সদর উপজেলার মাইজপাড়া ইউনিয়নে প্রবহমান চিত্রা নদী থেকে উৎপত্তি লাভ করে তুলারামপুর, মুলিয়া এবং শেখহাটি ইউনিয়ন দিয়ে যশোর জেলার কোতোয়ালি উপজেলার বাসুন্দিয়া ইউনিয়ন পর্যন্ত প্রবাহিত হয়ে ভৈরব নদে পতিত হয়েছে।   আরও দেখুন   বাংলাদেশের নদীর তালিকা   তথ্যসূত্র   বিষয়শ্রেণী:নড়াইল জেলার নদী বিষয়শ্রেণী:যশোর জেলার নদী বিষয়শ্রেণী:নড়াইল সদর উপজেলা
খন্দকার ওলিউজ্জামান আলম বাংলাদেশের জয়পুরহাট জেলার রাজনীতিবিদ, মুক্তিযোদ্ধা ও জয়পুরহাট-১ (জয়পুরহাট সদর-পাঁচবিবি) আসনের সাবেক সংসদ সদস্য।   জন্ম  খন্দকার অলিউজ্জামান আলম জয়পুরহাট জেলায় জন্মগ্রহণ করেন।   রাজনৈতিক জীবন  খন্দকার অলিউজ্জামান আলম ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে জয়পুরহাট-১ (জয়পুরহাট সদর-পাঁচবিবি) আসন থেকে সংসদ সদস্য নির্বাচিত হয়ে ছিলেন।   মৃত্যু  খন্দকার অলিউজ্জামান আলম মৃত্যুবরণ করেছেন।   তথ্যসূত্র   বিষয়শ্রেণী:জয়পুরহাট জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি
বেলগাউম () ভারতের কর্ণাটক রাজ্যের বেলগাভি জেলার  একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৫১ মিটার (২৪৬৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বেলগাউম শহরের জনসংখ্যা হল ৩৯৯,৬০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে বেলগাউম এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের নগর বিষয়শ্রেণী:ভারতের স্মার্ট সিটি বিষয়শ্রেণী:কর্ণাটকের পর্যটন বিষয়শ্রেণী:ভারতের প্রাক্তন রাজধানী শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১২:০৬, ১২ মে ২০২৪ (ইউটিসি) জিরি খলিল মীর আদর্শ উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৬:২৬, ৩ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডান|থাম্ব|250x250পিক্সেল| অন্ধ্র প্রদেশের আরাকু উপত্যকায় ধীমসা নৃত্যে অংশ নিচ্ছেন আদিবাসী মহিলারা ধীমসা হল একটি উপজাতীয় লোকনৃত্যে শৈলী। মূলত ভারতের অন্ধ্রপ্রদেশে রাজ্যের পোরজা বর্ণের মহিলারা ঐতিহ্যগতভাবে এই নৃত্য পরিবেশন করেন।  এটি একটি দলগত নৃত্য। নৃত্য উপস্থাপনার সময় পনের থেকে কুড়ি জন নারীদের একটি দল একটি মণ্ডলী গঠন করে। তারা নিজ নিজ জীবনের কল্যাণের জন্য এই নৃত্যের মাধ্যমে দেবতার স্তুতি করে। তারা স্থানীয় লৌকিক বিবাহ উৎসবেও এই নৃত্য পরিবেশন করে এবং এই নৃত্যের মাধ্যমে নববধুর শান্তিপূর্ণ এবং সুখী বৈবাহিক জীবনের জন্য প্রার্থনা করে। নৃত্যে অংশগ্রহণকারী নর্তকীরা আদিবাসীদের ঐতিহ্যময় পোশাক ও গহনায় সজ্জিত হয় এবং দলের প্রধান মহিলা নর্তকী তার নিজের হাতে একটি ময়ুরের পালক ধারণ করে।   উৎপত্তি  ধীমসার উৎপত্তি ওড়িশা রাজ্যের কোরাপুট জেলায়, তবে বর্তমানে এটি ভারতের অন্ধ্রপ্রদেশ রাজ্যের বিশাখাপত্তনম অঞ্চলের সাংস্কৃতিক ঐতিহ্যের পরিচায়ক হয়ে উঠেছে। ধীমসা শব্দের মানে হল পদক্ষেপের শব্দ। ধীমসা এই অঞ্চলের সংস্কৃতির সাথে ওতপ্রোতভাবে জড়িয়ে রয়েছে। বিশেষ করে আরাকু উপত্যকা এবং বোরা গুহার কাছাকাছি অঞ্চলে এই নৃত্য বিশেষ জনপ্রিয়। আগে অবিবাহিত যুবকরা এই নাচে অংশগ্রহণ করতেন। সম্পদ, ক্ষমতা ইত্যাদি থেকে উদ্ভুত বৈষম্যতার উপর ভিত্তি না করে এই উপজাতির লোকেরা ঐক্যবদ্ধভাবে এই ধীমসা নাচ পরিবেশনায় অংশগ্রহণ করে। এই নৃত্যের প্রতি অঙ্গ সঞ্চালন আদিবাসী সম্প্রদায়ের দৈনন্দিন ক্রিয়াকলাপের সাথে সাদৃশ্যপূর্ণ, যেমন পাতা বা গাছপালা বাছাই, কৃষিকাজ, বৈবাহিক জোটের সময় পালিত ঐতিহ্য সংস্কৃতি, বন্য জীবন থেকে তাদের রক্ষার উপায় ইত্যাদি প্রাত্যহিক কাজের শৈল্পিক উপস্থাপনা ধীমসা নৃত্যের মাধ্যমে উপস্থাপিত হয়।   নৃত্য পরিবেশন  এই অভিব্যক্তিপূর্ণ নৃত্যের মান নির্নয় করতে পরিবেশনকারী দলের নর্তকীদের হস্ত ও পদ সঞ্চালনের কৌশল অত্যন্ত প্রাধান্য পায়। এই নৃত্যটি একটি গোলাকার সমূহে করা হয়। পুরুষ, মহিলা, যুবক এবং বৃদ্ধ সকলেই এই নৃত্যে অংশগ্রহণ করতে পারে কিন্তু সাধারণত মহিলারাই এই নৃত্যে অংশগ্রহণ করে। সাধারণত প্রায় পনের থেকে কুড়ি জন মহিলা একটি সমূহ তৈরি করে ছন্দবদ্ধ ভাবে তাদের পদ সঞ্চালন করে এবং নৃত্যের তালে তালে স্থান পরিবর্তনের মাধ্যমে ছোট থেকে বড় আকারের মানব বৃত্ত গঠন করে। এই নাচের বেশ কিছু প্রকার রয়েছে। জনপ্রিয় বারোটি প্রকরণ হল: ১) ভাগ ধীমসা,  ২) নাটিকরী ধীমসা, ৩) কুন্দা ধীমসা, ৪)পাথরটোলা ধীমসা, ৫) পেদ্দা ধোমসা, ৬) সম্বর নিসানি ধীমসা, ৭) বেয়া ধীমসা, ৮)মৌলি ধীমসা, ৯) ছোটি ধীমসা, ৯) বোড়া ধীমসা (গ্রামে তাদের ধর্মীয় আচার বা দেবতার পূজার সাথে সম্পর্কিত।) ১০) গোড্ডি বেটা ধীমসা (নর্তকী শরীর আন্দোলনের মাধ্যমে পিছনে এবং সামনের দিকে যায়।)   যন্ত্র  এই নৃত্যে বাদ্যযন্ত্রে সহায়ককারী সদস্যরা দাপ্পু (একটি ছোট লাঠি দিয়ে ড্রাম), টুডুমু, মরি, কিরিডি এবং জোদুকোমুলু ইত্যাদি বাজায়। নর্তকীরা ঢাকের তালে নাচে এবং সাধারণত পুরুষরা বাজনা বাজায়।   পোশাক  এই নৃত্যে নর্তকীরা সবুজ, লাল এবং হলুদ মাটির রং -এর রঙিন পোশাক পরে। নর্তকীরা হাঁটুর নীচ অব্ধি লম্বা শাড়ি পরেন। তাদের গলা উপজাতীয় অলঙ্কারে শোভিত থাকে।  তথ্যসূত্র   বিষয়শ্রেণী:বৃত্তীয় নৃত্য বিষয়শ্রেণী:ভারতের নৃত্য
জার্সি মসজিদ (ফারসি: مسجد جارچی) সামরিক কর্মকর্তা শাহ আব্বাসের তত্ত্বাবধানে ১৬১০ খ্রিস্টাব্দে নির্মিত হয়েছিল। মসজিদটির ত্রিভুজাকার স্থানের ঊর্ধ্বভাগে থুলুথ শিলালিপি অনুসারে এটাই জানা যায়। ফার্সিতে জার্সি শব্দের অর্থ সামরিক। মসজিদে একটি শাবেস্তান রয়েছে। এটি ইসফাহানের প্রধান বাজারে (বাজার-ই-বোজর্গ) অবস্থিত। মসজিদটির মূল নকশা ধ্বংস হয়ে গেছে।  আরও দেখুন  এশিয়ার মসজিদের তালিকা  ইরানের মসজিদের তালিকা  মসজিদ  ইসলাম  নামাজ  তথ্যসূত্র  বিষয়শ্রেণী:ইরানের মসজিদ বিষয়শ্রেণী:ইরানের স্থাপনা বিষয়শ্রেণী:ইস্পাহানের মসজিদ বিষয়শ্রেণী:১৭শ শতাব্দীর মসজিদ
নিউ ক্যালিডোনিয়ায় ইসলাম একটি সংখ্যালঘু ধর্মবিশ্বাস, যার অনুসারী  জনসংখ্যার ২.৬% বা ৬,৩৫৭ জন। এই সম্প্রদায়টি মূলত জাভানীয় জনগোষ্ঠীর, এবং মূলত ফরাসী এবং আরবি বা ইন্দোনেশীয় ভাষায় কথা বলে, যা তাদের এবং পার্শ্ববর্তী অস্ট্রেলিয়া এবং ফিজির ইংরেজপ্রবণ মুসলিম সম্প্রদায়ের মধ্যে ভাষাগত ব্যবধান সৃষ্টি করে।   নুমেয়ায় একটি ইসলামিক কেন্দ্র রয়েছে এবং বুরাইলে অন্য একটি আলজেরীয়-কালেডোনীয়দের খাদ্যাদি পরিবেশন কেন্দ্র আছে।  ইতিহাস নিউ ক্যালিডোনিয়ায় প্রথম মুসলমানদের মধ্যে ১৮৮২ সালে সেখানে প্রেরিত আলজেরীয় বন্দীরা ছিল,  তার পরে ইন্দোনেশীয়, সোমালি এবং আরব শ্রমিকরা আসে।  ১৯৭৫ সালে একটি পূর্ববর্তী প্রতিষ্ঠানের তত্ত্বাবধানে অ্যাসোসিয়েশন দেস মুসুলমানস দে নুভলে কালেডোনি (নিউ ক্যালিডোনিয়া মুসলিম অ্যাসোসিয়েশন) প্রতিষ্ঠিত হয়েছিল। তথ্যসূত্র  বিষয়শ্রেণী:নিউ ক্যালিডোনিয়ায় ধর্ম বিষয়শ্রেণী:দেশ অনুযায়ী ইসলাম বিষয়শ্রেণী:দেশ অনুযায়ী ওশেনিয়ায় ইসলাম